IRPC ตั้ง “นพดล ปิ่นสุภา” นั่งเก้าอี้ “เอ็มดี” ควบตำแหน่งกก.บริหารความเสี่ยง มีผล 1ก.พ.62
IRPC ตั้ง "นพดล ปิ่นสุภา" นั่งเก้าอี้ “เอ็มดี” ควบตำแหน่งกก.บริหารความเสี่ยง มีผล 1ก.พ.62
16 ม.ค. 2562

บริษัท ไออาร์พีซี จำกัด (มหาชน) หรือ IRPC เปิดเผยว่า คณะกรรมการบริษัทฯ ได้มีมติในการประชุมคณะกรรมการบริษัทฯ ครั้งที่ 1/2562 เมื่อวันที่ 15 มกราคม 2562 แต่งตั้งกรรมการผู้จัดการใหญ่ กรรมการบริษัทฯ เลขานุการคณะกรรมการบริษัทฯ และกรรมการชุดย่อยของบริษัทฯ ทดแทน นายสุกฤตย์ สุรบถโสภณ ที่ขอลาออก
โดยแต่งตั้ง นายนพดล ปิ่นสุภา เป็น กรรมการผู้จัดการใหญ่ กรรมการบริษัทฯ และเลขานุการคณะกรรมการบริษัทฯ รวมทั้ง เป็น กรรมการบริหารความเสี่ยง
ทั้งนี้ รายชื่อคณะกรรมการบริหารความเสี่ยง ดังนี้ นายณัฐชาติ จารุจินดา ประธานกรรมการบริหารความเสี่ยง นายเอกนิติ นิติทัณฑ์ประภาศ , นายวรวัฒน์ พิทยศิริ และ นายนพดล ปิ่นสุภา เป็นกรรมการบริหารความเสี่ยง โดยมีผลตั้งแต่วันที่ 1 กุมภาพันธ์ 2562 เป็นต้นไป